

**REPUBLIKA HRVATSKA**

**DUBROVAČKO-NERETVANSKA ŽUPANIJA**

**OPĆINA TRPANJ**

**OPĆINSKO VIJEĆE**

Temeljem članka 10. Zakona o plaćama u lokalnoj i područnoj (regionalnoj) samoupravi (Narodne novine broj 28/10) i članka 30. Statuta Općine Trpanj (Službeni glasnik Dubrovačko-neretvanske županije broj 6/13, 14/13 i 7/18), Općinsko vijeće Općine Trpanj, na prijedlog Općinskog načelnika, na svojoj 24. sjednici, održanoj 30. studenog 2020.godine, donijelo je

  **ODLUKU**

 **o privremenim koeficijentima za obračun plaće**

 **službenika i namještenika u Jedinstvenom upravnom odjelu Općine Trpanj**

 **Članak 1.**

Zbog izvanredne situacije izazvane pandemijom COVID-19, ovom Odlukom privremeno se određuju – smanjuju koeficijenti za obračun plaće službenika i namještenika u Jedinstvenom upravnom odjelu Općine Trpanj za 10% pa tako umanjeni iznose:

|  |  |  |  |
| --- | --- | --- | --- |
| **RADNA MJESTA**  | **I KATEGORIJE** | **PRIJE SMANJENJA** |  |
| Potkategorija radnog mjesta | Naziv radnog mjesta | Klasifikacijski rang | Koeficijent |
| Glavni rukovoditelj | Pročelnik Jedinstvenog upravnog odjela | 1. |  1,62 |
| **RADNA MJESTA**  | **III KATEGORIJE** |  |  |
| Viši referent | Viši referent za adminisrativne i knjigovodstvene poslove-tajnik načelnika | 9. |  1.03 |
|  | Viši referent za upravno-pravne i komunalne poslove  | 9. |  1.03 |
|  |  |  |  |
| Referent | Komunalno-prometni redar  | 11. |  1,01 |

**Članak 2.**

Koeficijenti određeni u članku 1. ove Odluke primjenjuju se na obračun plaće za mjesec studeni koja će biti isplaćena u prosincu 2020.godine i trajat će sve dok traju okolnosti uslijed kojih će priliv proračunskih srdstva Općine Trpanj biti znatno umanjen zbog posljedica pandemije COVID 19.

 **Članka 3.**

Donošenjem ove Odluke prestaje važiti Odluka o privremenim koeficijentima za obračun plaće službenika i namještenika u Jedinstvenom upravnom odjelu (Sl.glasnik Dubrovačko-neretvanske županije br. 7/20).

 **Članak 4.**

Ova Odluka stupa na snagu danom donošenja i bit će objavljena u Službenom glasniku Dubrovačko-neretvanske županije.

KLASA:

URBROJ:

U Trpnju, . 2020.

 Predsjednik Općinskog vijeća

 Josip Nesanović, v.r.

Dostaviti:

1.Svim službenicima JUO

2. Računovodstvo

3. Službeni glasnik DNŽ

4. Pismohrana

****

**REPUBLIKA HRVATSKA**

**DUBROVAČKO-NERETVANSKA ŽUPANIJA**

**OPĆINA TRPANJ**

**JEDINSTVENI UPRAVNI ODJEL**

Trpanj, 24. studenog 2020.

 **OPĆINSKOM VIJEĆU**

 **-vijećnicima-**

**PREDMET:** Obrazloženje uz prijedlog Odluke o privremenim koeficijentima za obračun

 plaće službenika i namještenika u Jedinstvenom upravnom odjelu Općine

 Trpanj

**PREDLAGATELJ:** Općinski načelnik

**IZVJESTITELJ:** Jedinstveni upravni odjel, pročelnica

**O b r a z l o ž e n j e**

Općinsko vijeće Općine Trpanj je donijelo Odluku o smanjenju koeficijenta za obračun plaće službenicima i namještenicima za 20% počevši od plaće za ožujak 2020.g. a koja je obračunata i siplaćena u travnju 2020.g. Razlozi za donošenje ovakve Odluke su rezultat konfuzije i neizvjesnosti izazvane proglašenjem pandemije COVID 19, kad se nije moglo realno predvidjeti što će se događati i kako će se razvijati dolazeće vrijeme, pa tako i u odnosu na proračunska sredstva, prije svega prihodovnu stranu Proračuna. Opreza radi, kako se ne bi dovelo polovanje Općine u tešku situaciju Vijeće je ocijenilo objektivnim donošenje takve Odluke s početkom primjene za plaću u ožujku premda je pandemija proglašena tek polovicom ožujka pa bi bilo realno da se i takva Odluka primjenjivala nakon nastanka uzroka zbog kojih je donesena, a upravo kako su činile i sve druge jedinice lokalne i regionalne uprave koje su pribjegle donošenju sličnih odluka o umanjenju plaće. Ilustracije radi nama susjedne Pelješke Općine: Orebić i Općina Ston umanjile su plaće, i to osnovicu za obračun plaće, za 10% počevši od **01.04.**, a u Općini Janjina nisu smanjivali plaće.

Na 23.sjednici Vijeća na kojoj je usvojen Godišnji izvještaj o izvršenju Proračuna Općine Trpanj za 2019.godinu, bilo je jasno i razvidno da je Jedinstveni upravni odjel postigao odličan uspjeh u naplati izvora financiranja Općine Trpanj, u mnogome više od proračunom planiranog, a što je nedvojbeno rezultat dobrog rada službenika u JUO.

Koeficijenti za obračun palće prije smanjenja plaće od 01.03. iznosili su:

|  |  |  |  |
| --- | --- | --- | --- |
| **RADNA MJESTA**  | **I KATEGORIJE** |  |  |
| Potkategorija radnog mjesta | Naziv radnog mjesta | Klasifikacijski rang | Koeficijent |
| Glavni rukovoditelj | Pročelnik Jedinstvenog upravnog odjela | 1. | 1.95 |
| **RADNA MJESTA**  | **III KATEGORIJE** |  |  |
| Viši referent  | Viši referent za adminisrativne i knjigovodstvene poslove-tajnik načelnika | 9. | 1.19 |
|  | Viši referent za upravno-pravne i komunalne poslove  | 9. | 1.19 |
|  | Viši referent za proračun i financije  | 9. | 1.19 |
| Referent | Komunalno-prometni redar  | 11. | 1.17 |
| **RADNA MJESTA**  | **IV KATEGORIJE**  |  |  |
| Namještenici II potkategorije | Spremač-2.razina | 13 | 0.70 |

Koeficijenti plaće nakon donošenja Odluke o privremenim koeficijentima za obračun plaće sl. i nam. U JUO (Sl.glasnik DNŽ 7/2020.) usvojenoj na na 21. sjednici, održanoj **01. travnja 2020.godine, dakle od 01.03. do danas**  iznosili su kao u donjoj tablici:

|  |  |  |  |
| --- | --- | --- | --- |
| **RADNA MJESTA**  | **I KATEGORIJE** |  |  |
| Potkategorija radnog mjesta | Naziv radnog mjesta | Klasifikacijski rang | Koeficijent |
| Glavni rukovoditelj | Pročelnik Jedinstvenog upravnog odjela | 1. | 1.40  |
| **RADNA MJESTA**  | **III KATEGORIJE** |  |  |
| Viši referent | Viši referent za adminisrativne i knjigovodstvene poslove-tajnik načelnika | 9. |  0.90 |
|  | Viši referent za upravno-pravne i komunalne poslove  | 9. | 0.90  |
|  |  |  |  |
| Referent | Komunalno-prometni redar  | 11. | 0.88 |

Kako je već naprijed navedeno, koeficijenti određeni u gornjoj tablici primjenjili su se na obračun plaće za **mjesec ožujak 2020.godine**!

Kako se ovo umanjenje financijski odrazilo na plaće službenika od 01.03. do danas razvidno je iz prikaza priloženog ovom obrazloženju. (Privitak obrazloženju)

Slijedom svega naprijed navedenog, a imajući u vidu prije svega odgovornost i rezultata rada službenika JUO, te proračunske mogućnosti, načelnik predlaže Vijeću donošenje predložene Odluke kojom bi se privremeno umanjio koeficijent za obračun plaće službenika u JUO za 10% umjesto dosadašnjih 20%, i to počevši od plaće za studeni koja će biti obračunata u prosincu 2020.g.

Ako se ima u vidu da Uredbom o visini minimalne plaće za 2020.g. minimalna neto plaća iznosi 3.250,01. kn, dok prosječna neto plaća u RH u 2020.g. iznosi 6.722,00 kn, dok je prosječna neto plaća u JUO od ožujka do danas iznosila 5.212,17, znači ispod prosječne plaće u državi, onda je sasvim jasno da su plaće službenika u JUO neprimjerene poslu i zadacima kojeg službenici obavljaju.

Na koncu napominjemo da su se službenici u JUO od osnutka Općine do danas uvijek solidarizirali sa svim okolnostima koje su nas pogađale i pratile i za koje je bilo razumijevanja upravo kao i sada sa pandemijom. Međutim, ako proračunaska sredstva dopuštaju, zahvaljujući upravo i prije svega radu službenika JUO, da ti financijski poremećaji u plaćama službenika JUO budu primjereni i pandemiji i finacijskim mogućnostima, razlogo je podnošenja Vijeću predmetne Odluke od strane načelnika kao najodgovornije osobe koja prati i najbolje je uz pročelnicu upoznat s radom službenika u JUO.

Isto obrazloženje ove Odluke, primjenjivo je i na Vijeću predloženu Odluku o privremenom koeficijentu za obračun plaće načelnika u Općini Trpanj.

 Pročelnica

 Nada Ivanković